Vaanajds weure keuj losgelaote op e rillatief groet terrein; 'n wei, 'n meint, 'ne ranch en zoe wijer, boe ze op hun eige kinne graze. In väöl traditioneel veehawwersmaotsjappije weure de bieste koelek beperk; soms verwèlderde ze weer haaf. In Wes-Europa evels is me gewoen de wei dudelek te umperke, um 't oontsnappe vaan de keuj te veurkoume. De oetvinding vaan 't tankeledraod heet dao sterk aon bijgedrage.

Ouch boete Limbörg truuedj gutturalisering op, wie in sómmige Wès-Veluwse dialekte. Dees gutturalisering is aevel neet zoeawied dooróntwikkeldj wie in 't Limbörgs; me gebroek namelik vörm wie strangd en hongd.

Hermans, Ben. ""Palatalisatie in een Limburgs Dialect: Dissimilatie als Gevolg van de OCP,'."" Dialectfonologie. PJ Meertensinstituut, Amsterdam (1994).

'n Muze is ooch 'ne perzoeën, historisch mètstens 'n vrow, of 'n plaatsj, 'n laandsjap dat 'ne keunstenaer, historisch mètstens 'ne maan, inspireert öm keunswaerke te make. Professioneel keunstenaere kaome d'r mètstens aoëpelek vör oet wae of wat hön muzes zeunt. Aander verzjwake hön poziesje daomèt ömdat ze bie 't aoëpelek erkènne van hun muze ooch motte erkènne dat ze mer 'n rölke sjpäöle in 't sjtuk van ieëmes aandersj.

Dyskobolia Grodzisk Wielkopolski is de voetbalclub van Grodzisk Wielkopolski, Pole. Dyskobolia sjpeelt in 't Dyskobolia sjtadion, dat 'n capaciteit haet van 5.383 plaatsje.

De Aajdlatiense werkwäördsvörm, veur zoewied bekind, wieke neet zoe fundamenteel aof. De groetste versjèlle t'n opziechte vaan 't Proto-Indogermaans waore al oontstande. Ze voldoen natuurlek aon de klaankwètte t'n opziechte vaan later Latien, vaandao som, somos ""iech bin"", ""veer zien"" in plaots vaan sum, sumus. In 't perfectum woorte stamme dèkser geredupliceerd es in 't Klassiek Latien (Aajdlatien en Klassiek Latien dedi ""iech höb gegeve"", meh Aajdlatien fefeci veur Klassiek Latien feci ""iech höb gemaak/gedoon"").

Frits Rademacher waar 'ne zenger of troubadour oet Zittert. Hae is gebaore op 9 mei 1928 oppe houk van 't Kèrkeplein, bènne de walle van Zittert dus. Wie 'r zös jaor waor góng Frits bie 't jóngeskoor van de Sint Petruskèrk. Later woort 'r lid van 't Zittesj Gemengd Koor en 't koor Crescendo in Dounder. (Doenrade). Zien leidjes sjreef hae zelf. De eesjte twee leidjes waore veur ein revue in Dounder: Dounder mie dörpke klein en Doundesj maedje.

In 1959 wuuërt carnavalsvereiniging de Kevers opgerich. Inwoeëners van Kessel zien vanaaf dat moment Kevers en Keverinnekes en die woeëne tiedens de vastenaovend in ’t Keverriek. De vereiniging haet inmiddels zoeë'n 60 leje, actief in vuuël commissies. Ein actief jeugbesjtuur zörg d'r veur dat de jeugcarnaval laef en zoeë blieft ouch de jeug in Kessel óm carnaval te viere.

Tahiti of Otaheite is 'n eilandj in 't zuje van de Groten Oceaan. 't Beheurt same mit de eilenj Moorea en Bora Bora tót Frans Polynesië, 'n grote eilandjgroep van 118 eilenj die ligke tösse Australië en Zuud-Amerika. Väöl van dees eilenj höbbe 'ne vólkanischen oorsjprónk.